b'\n_START_ARTICLE_\nDelfska Sibila\n_START_PARAGRAPH_\nDelfska Sibila je bila legendarna osebnost, ki je prerokovala v Apolonovem sveti\xc5\xa1\xc4\x8du v Delfih na pobo\xc4\x8dju gore Parnas. Po nekem viru je bila njena mati Lamija, h\xc4\x8derka Pozejdona.  Delfska Sibila ni sodelovala z delfskim prero\xc4\x8di\xc5\xa1\xc4\x8dem in nima ni\xc4\x8d skupnega s Pitijo, Apolonovo sve\xc4\x8denico. _NEWLINE_Bilo je ve\xc4\x8d prero\xc5\xa1kih \xc5\xbeensk, imenovanih Sibila. Mo\xc5\xa1ki so se imenovali Bakis v gr\xc5\xa1ko-rimskem svetu. Najbolj znana Sibila je bila iz polisa Kume blizu Neaplja, najbolj znan Bakis pa iz Beocije. O delfski Sibili je ve\xc4\x8d legend, \xc4\x8deprav niso nujno vse skladne. Pavzanias je trdil (10.14.1), da je bila Sibila "rojena iz smrtnika in boginje, da je h\xc4\x8di morske po\xc5\xa1asti in nesmrtne Nimfe". Drugi pi\xc5\xa1ejo, da je bila sestra ali h\xc4\x8derka Apolona._NEWLINE_Sibila je pri\xc5\xa1la iz Troade v Delfe pred trojansko vojno, "skregana z bratom Apolonom", vztrajala nekaj \xc4\x8dasa na Samosu, obiskala Klaros in Delos in umrla v Troadi, potem ko je pre\xc5\xbeivela devet generacij mo\xc5\xa1kih. Po njeni smrti so govorili, da je postala potujo\xc4\x8di glas, ki je \xc5\xa1e vedno prina\xc5\xa1al na u\xc5\xa1esa mo\xc5\xa1kih novice o prihodnosti, zavite v temne uganke.'